ཏུ་གསལ་བར་གྲགས་པའི་སྒྲ་རྣ་བར་སྙན་ཞིང་འཇམ་པས་ཚིམ་པར་བྱེད་པའི་མཐུ་དང་ལྡན་པར་གྱུར་ཅིག །བཛྲ་ཤཔྟ་པཱུ་ཛཱ་ས་མ་ཡ་ཧཱུྃ། ཞེས་པས་རོལ་མོ་དབུལ་ལོ། །ལག་པ་གཡས་བེ་ཅོན་གྱི་ཕྱག་རྒྱ་དང་། གཡོན་པས་གཏོར་མ་བཟུང་བའམ། ཡང་ན་ལག་པ་གཉིས་རྡོ་རྗེ་ཐལ་མོ་ཁ་གྱེན་དུ་ཕྱེ་བའི་ཕྱག་རྒྱ་བཅས་ལ། ཨཻ་ཀཱ་ལ་རུ་པ་ཡ་མ་རཱ་ཛ་ས་པཱ་རི་ཝཱ་ར་སརྦ་བིགྷྣན་ཤ་ཏྲུཾ་མ་རཱ་ཡ་ཨཱི་དཾ་བ་ལིཾ་ཏ་ཁ་ཁ་ཁཱ་ཧི་ཁཱ་ཧི་ཧཱུྃ་ཕཊ། ཨོཾ་ཙ་མུནྟྲི་ས་པཱ་རི་ཝཱ་ར་མན་ཆད་སྔར་ལྟར་སྦྱར་བ་གསུམ་མམ་བདུན་གྱིས་གཏོར་མ་དབུལ། ཨོཾ་ཀཱ་ལ་རུ་པ་ཡ་མ་རཱ་ཛ་ས་པཱ་རི་ཝཱ་ར་ཨོཾ་ཨཱཿཧཱུྃ། ཞེས་པས་ནང་མཆོད་དབུལ། འཆི་བདག་ལས་ཀྱི་གཤིན་རྗེས་ལྕམ་དྲལ་འཁོར་དང་བཅས་པ་ཁྱེད་རྣམས་ཀྱིས་མཆོད་སྦྱིན་གྱིས་གཏོར་མ་རྒྱ་ཆེན་པོ་འདི་བཞེས་ལ། སངས་རྒྱས་ཀྱི་བསྟན་པ་སྲུངས། དཀོན་མཆོག་གི་དབུ་འཕངས་བསྟོད། དགེ་འདུན་གྱི་སྡེ་སྐྱོངས། རྣལ་འབྱོར་པ་བདག་ཅག་འཁོར་དང་བཅས་པའི་འགལ་རྐྱེན་སེལ། མཐུན་རྐྱེན་སྒྲུབས། སྡང་ཞིང་གདུག་པའི་སེམས་འཆང་བའི་དགྲ་བགེགས་ལོག་འདྲེན་ཐམས་ཅད་ད་ལྟ་ཉིད་དུ་ཐལ་བའི་རྡུལ་ཕྲན་བཞིན་དུ་བརླག་པར་མཛོད་ཅིག ཞེས་བརྗོད་ཅིང་ཐལ་མོ་གདབ། དེ་ནས། ཡཿའཆི་བདག་ནག་པོ་ལྷོ་ཕྱོགས་ཀྱི། །ཞེས་སོགས་ཀྱིས་བསྟོད། བཟླས་པ་བྱ་བར་འདོད་པས། རང་གཤིན་རྗེ་གཤེད་དུ་གསལ་བའི་སྙིང་ག་ནས་འོད་ཟེར་ཚ་ཞིང་རྩུབ་པ་འཕྲོས་པས། ལས་གཤིན་འཁོར་བཅས་ཀྱི་ཐུགས་ཀར་ཕོག་པའི་མོད་ལ་འདར་ཞིང་སྐྲག་ལ་ཁྲོ་ཞིང་འཁྲུགས་པས་ལས་ཐམས་ཅད་ཐོགས་མེད་དུ་སྒྲུབ་པར་བསམ་ལ་ཨོཾ་ཀཱ་ལ་རཱུ་པ་ཧཱུྃ་ཕཊ་ཞེས་དང་། ཨོཾ་ཀཱ་ལ་རཱུ་པ་ཡ་མ་རཱ་ཛ་ཧཱུྃ་ཕཊ་སྭཱ་ཧཱ། ཨོཾ་ཀཱ་ལ་རཱུ་པ་བྷི་མ་ཡཀྵ་ཧཱུྃ་ཕཊ། ཨ་ཏི་པ་ཏ་ཡེ། ཡ་མ་རཱ་ཛ་ཡེ་ཧཱུྃ་ཕཊ་སྭཱ་ཧཱ། འདི་གསུམ་གང་ཡང་རུང་བའི་སྙིང་པོ་ཡིན་པས་ཅི་ནུས་བཟླས་ཤིང་མཐར་ཨོཾ་ཀཱ་ལ་རཱུ་པ་བྷི་མ་ཡཀྵ་ཧཱུྃ། མ་ཧཱ་རོ་ཥ་ན་ན་ར་སིདྡྷི་ཡ་སརྦ་བྷཱུ་ཏ་ཨ་ཏི་པ་ཏ་ཡེ། ཡ་མ་རཱ་ཛཱ་ཡེ་ཧཱུྃ་ཕཊ་སྭཱཧཱ། ཞེས་སྙིང་པོ་དང་། ཨོཾ་ཙ་མུནྟྲི་ཧཱུྃ་ཕཊ། ཅེས་ཡུམ་གྱི་སྙིང་པོའང་ཅི་ནུས་བཟླའོ། །བསྙེན་པའི་ཚེ་སྙིང་པོ་གང་ཡང་རུང་བ་འབུམ་ཕྲག་བཞི་དང་། ཉེ་བའི་སྙིང་པོ་འབུམ་ཕྲག་གཅིག་བཟླ་བ་ནི་གྲངས་ཀྱི་བསྙེན་པ་དང་། གཙོ་བོར་ནི་རྟགས་སམ་མཚན་མའི་བསྙེན་པ་ཉིད་བཟུང་ངོ་། །དེ་ནས་ཕྱི་ནང་གི་མཆོད་པ་མདོར་བསྡུས་ཕུལ་ལ། བསྟོད་ཅིང་བསྐུལ་བ་ནི། ཧཱུྃ་ཆོས་དབྱིངས་སྤྲོས་དང་བྲལ་བའི་ནམ་མཁའ་ལ། །ཐུགས་རྗེ་ཐབས་ཀྱིས་འགྲོ་བའི་དོན་མཛད་པ། །དུར་ཁྲོད་ནག་པོ་འཇིགས་བྱེད་རྔམས་པའི་གཟུགས། །གཟི་བརྗིད་འབར་བའི་སྐུ་གཅིག་ཤར་བ་ནི། །མ་ཆགས་པདྨ་ཉི་མའི་གདན་སྟེང་དུ། །མ་ཧེ་གླང་རྒོད་ཁྲོས་པའི་ཁྲི་སྟེང་ན། །ཡ་ལས་བྱུང་བའི་ཐོད་དབྱུག་འཕྲོ་འདུ་ལས། །འཇིགས་བྱེད་ཆེན་པོ་ཞལ་གཅིག་ཕྱག་གཉིས་པ། །གཡས་པའི་ཕྱག་གིས་ཐོད་དབྱུག་འབར་བ་བསྣམས། །དགྲ་བགེགས་མ་ལུས་ཟིལ་གྱིས་གནོན་པར་མཛད། །དུག་སྦྲུལ་ཁྲོས་པའི་ཞགས་པ་གཡོན་ན་འཛིན། །དམ་ཉམས་མ་ལུས་མགུལ་ནས་འཆིང་བར་བྱེད། །རྔམས་པའི་ཞལ་གདངས་མི་སྡུག་གཟུགས་འཆང་བ། །ལྷ་ཆེན་དཔལ་འབར་ནག་པོ་ཁྲག་ལ་རོལ། །མགྲིན་པར་ཧཱུྃ་གི་འབྲུག་སྒྲ་ཟབ་མོ་སྒྲོག །མཆེ་བ་ཟངས་ཡག་གངས་རིའི་ཕྲེང་བ་གཙིགས། །ལྗགས་ཀྱི་གློག་འཕྲེང་དམར་པོ་གློག་ལྟར་འཁྱུག །སྨ་ར་སྨིན་མ་བསྐལ་པའི་མེ་དཔུང་འབར། །ཁྲོ་གཉེར་ཆུ་འཛིན་མུན་པའི་དམག་དཔུང་འཁྲིགས། །སྤྱན་གསུམ་འོད་འབར་ཉི་ཟླ་ཟིལ་གྱིས་གནོན། །སྟོད་གཡོགས་དར་ནག་ན་བུན་གྱེན་དུ་གཡོ། །སྨད་གཡོགས་སྟག་ལྤགས་ཁྲག་ཆར་ཐུར་དུ་འབབ། །སྦྲུལ་རུས་གཟའ་སྐར་སྐར་མདའ་འཁྲུག་ཅིང་སྤྲོ། །རྩེ་གསུམ་ཐོད་ཁྲག་འཛིན་བྱེད་བུ་ཡུག་འཚུབ། །དབྱིངས་ལས་སྤྲུལ་པའི་མགོན་པོ་ཡབ་ཡུམ་གྱིས། །གདུག་པའི་དགྲ་བགེགས་མ་ལུས་སྒྲོལ་བར་མཛོད། །ཁྲག་འཐུང་ནག་པོ་ལས་ཀྱི་གཤེད་བཞི་ནི། །འཁོར་ལོ་བེ་ཅོན་གསལ་ཤིང་མདུང་ཐུང་འཛིན། །སེང་གེ་འབྲུག་དང་མཁའ་ལྡིང་ཆུ་སྲིན་ཞོན། །ཕྱོགས་བཞིའི་སྤྲུལ་པས་དགྲ་བགེགས་སྒྲོལ་བར་མཛོད། །ཟ་བྱེད་དམར་མོ་སྲིད་པའི་མ་བཞི་ནི། །མེ་ལོང་ནད་རྐྱལ་གྲུ་གུ་ཁྲམ་ཤིང་འཛིན། །དྲེལ་རྟ་བོང་བུ་ཤྭ་བ་ཆུ་བྱ་ཞོན། །མཚམས་བཞིའི་སྤྲུལ་པས་དགྲ་བགེགས་སྒྲོལ་བར་མཛོད། །གསོད་བྱེད་དཀར་པོ་སྒྲོལ་བའི་གྱིང་བཞི་ནི། །ལྕགས་ཀྱུ་ཞགས་པ་དབྱུག་པ་མཆེ་བ་འཛིན། །སྟག་གཟིག་དོམ་དྲེད་ཁྲོས་པའི་གཅན་གཟན་ཞོན། །སྒོ་བཞིའི་སྤྲུལ་པས་དགྲ་བགེགས་སྒྲོལ་བར་མཛོད། །རྒྱལ་ཆེན་བཞི་དང་གཟའ་བརྒྱད་ལྷ་ཀླུ་བརྒྱད། །ཕྱོགས་སྐྱོང་བཅུ་དང་རྒྱུ་སྐར་ཉི་ཤུ་བརྒྱད། །ཁམས་གསུམ་སྲིད་པའི་དྲེགས་པ་ཐམས་ཅད་ཀྱིས། །དགྲ་བགེགས་མ་ལུས་ཀུན་ཏུ་བསྒྲལ་བར་མཛོད། །སྔོན་ཚེ་འཇམ་དཔལ་སྤྱན་སྔར་དམ་བཅས་པ། །རྒྱལ་བའི་བསྟན་པ་ཡུན་རིང་སྐྱོང་བ་དང་། །བསྟན་པ་འཛིན་པའི་རྣལ་འབྱོར་ཐམས་ཅད་ཀྱི། །སྒྲུབ་པར་བར་ཆད་མ་ལུས་ཞི་བར་མཛོད། །དེ་ནས་འཁོར་རྣམས་བསྐུལ་བ་ནི། ཧཱུྃ། གཞན་ཡང་འཁོར་གྱི་དཀྱིལ་འཁོར་ན། །ཤར་ཕྱོགས་ལས་ཀྱི་གཤེད་པོ་ནི། །གཤིན་རྗེའི་རྒྱལ་པོ་ཡ་བ་ཏི། །མཐིང་ནག་འབར་བ་འཁོར་ལོ་འཛིན། །འཇིགས་ཤིང་རྔམ་པ་རྒྱལ་པོའི་ཚུལ། །སྲོག་དབུགས་བདག་པོ་དགྲ་ལ་རོལ། །ཆིབས་སུ་སེང་གེ་དཀར་མོ་ཆིབས། །ཤར་གྱི་དགྲ་བགེགས་འདུལ་མཛད་པ། །ཁྱོད་ལ་གཉེར་དུ་གཏད་པ་ནི། །བསྟན་པ་བཤིག་པའི་དགྲ་དང་བགེགས། །འདི་དག་འཁོར་དང་བཅས་པ་ཀུན། །ཁྱོད་ཀྱིས་གསད་ཅིང་བསྒྲལ་བར་གྱིས། །གཞན་ཡང་འཁོར་གྱི་དཀྱིལ་འཁོར་ན། །ལྷོ་ཕྱོགས་ལས་ཀྱི་གཤེད་པོ་ནི། །གཤིན་རྗེའི་རྒྱལ་པོ་ཕྱ་བསངས་ཏེ། །མཐིང་ནག་འབར་བ་བེ་ཅོན་འཛིན། །འཇིགས་ཤིང་རྔམས་པ་བློན་པོའི་ཚུལ། །སྲོག་དབུགས་བདག་པོ་ཁྲག་ལ་རོལ། །ཆིབས་སུ་གཡུ་འབྲུག་སྔོན་པོ་ཆིབས། །ལྷོ་ཡི་དགྲ་བགེགས་འདུལ་མཛད་པ། །ཁྱོད
བསྟན
འདི
ཁྱོད་ཀྱིས
གཞན་ཡང་འཁོར
ནུབ
གཤིན་རྗེའི་རྒྱལ་པོ་དམིགས་པ་སྟེ། །མཐིང་ནག་འབར་བ་གསལ་ཤིང་འཛིན། །འཇིགས་ཤིང་རྔམས་པ་དེད་དཔོན་ཚུལ། །སྲོག་དབུགས་བདག་པོ་ཁྲག་ལ་རོལ། །ཆིབས་སུ་མཁའ་ལྡིང་ཁྲ་བོ་ཆིབས། །ནུབ་ཀྱི
ཁྱོད་ལ
བསྟན་པ
འདི་དག
ཁྱོད་ཀྱིས
གཞན་ཡང
བྱང་ཕྱོགས་ལས་ཀྱི་གཤེད་པོ་ནི། །གཤིན་རྗེ་རལ་པ་ཚར་དགུ་ལྡན། །མཐིང་ནག་འབར་བ་མདུང་ཐུང་འཛིན། །འཇིགས་ཤིང་རྔམས་པ་ཕོ་ཉའི་ཚུལ། །སྲོག་དབུགས་བདག་པོ་དགྲ་ལ་རོལ། །ཆིབས་སུ་ཆུ་སྲིན་དམར་པོ་ཆིབས། །བྱང་གི
ཁྱོད་ལ
བསྟན་པ
འདི་དག
ཁྱོད་ཀྱིས
གཞན་ཡང་ཁྱོད་ཀྱི་བཀའ་འཁོར་ན། །ཤར་ལྷོར་སྲིད་པའི་མ་མོ་ནི། །ཀཱ་ལ་ར་ཏྲི་ཞེས་བྱ་བ། །དམར་མོ་མི་སྡུག་འཇིགས་པའི་གཟུགས། །ཕྱག་གཡས་ལས་ཀྱི་མེ་ལོང་དང་། །གཡོན་པ་ཤྭ་རྡེལ་དཀར་ནག་ཐོགས། །ཆིབས་སུ་དྲེལ་རྟ་རྐང་གསུམ་ཆིབས། །སྟོང་གསུམ་ཉི་མའི་གུང་ལ་ཉུལ། །ཁྱོད་ལ
བསྟན་པ
འདི་དག
ཁྱོད་ཀྱིས
གཞན་ཡང
ལྷོ་ནུབ་སྲིད་པའི་མ་མོ་ནི། །གསོད་བྱེད་ནག་མོ་ཞེས་བྱ་བ། །དམར་མོ་མི་སྡུག་འཇིགས་པའི་གཟུགས། །ཕྱག་གཡས་ནད་ཀྱི་རྐྱལ་པ་བསྣམས། །གཡོན་པ་ཤྭ་རྡེལ་དཀར་ནག་ཐོགས། །ཆིབས་སུ་བོང་བུ་གྭ་དམར་ཆིབས། །སྟོང་གསུམ་ཉི་མའི་ཟེར་ལ་ཉུལ། ཁྱོད་ལ
བསྟན་པ
འདི་དག
ཁྱོད་ཀྱིས
གཞན་ཡང
ནུབ་བྱང་སྲིད་པའི་མ་མོ་ནི། །ནག་མོ་ཆེན་མོ་ཞེས་བྱ་བ། །དམར་མོ་མི་སྡུག་འཇིགས་པའི་གཟུགས། །ཕྱག་གཡས་མཚོན་གྱི་གྲུ་གུ་དང་། །གཡོན་པ་ཤྭ་སྡེལ་དཀར་ནག་ཐོགས། །ཆིབས་སུ་རླུང་ནག་འཚུབ་མ་ཆིབས། །སྟོང་གསུམ་ནམ་གྱི་གུང་ལ་ཉུལ། །ཁྱོད་ལ
བསྟན་པ
འདི་དག
ཁྱོད་ཀྱིས
།གཞན་ཡང་ཁྱོད་ཀྱི་བཀའ་འཁོར་ན། །བྱང་ཤར་སྲིད་པའི་མ་མོ་ནི། །ནམ་གྲུ་ཆེན་མོ་ཞེས་བྱ་བ། །དམར་མོ་མི་སྡུག་འཇིགས་པའི་གཟུགས། །ཕྱག་གཡས་བདུད་ཀྱི་ཁྲམ་བམ་བསྣམས། །གཡོན་པ་ཤྭ་སྡེལ་དཀར་ནག་ཐོགས། །ཆིབས་སུ་ཆུ་བྱ་ནག་མོ་ཆིབས། །སྟོང་གསུམ་ནམ་གྱི་ཐོ་རངས་ཉུལ། །ཁྱོད་ལ་གཉེར་དུ་གཏད་པ་ནི། །བསྟན་པ་བཤིག་པའི་དགྲ་དང་བགེགས། །འདི་དག་འཁོར་དང་བཅས་པ་ཀུན། །ཁྱོད་ཀྱིས་གསད་ཅིང་བསྒྲལ་བར་གྱིས། །ཧཱུྃ། གཞན་ཡང་འཁོར་གྱི་དཀྱིལ་འཁོར་ན། །ཤར་ཕྱོགས་སྒྲོལ་བའི་གྱིང་པོ་ནི། །ཡ་མ་དུ་ཏི་ཞེས་བྱ་བ། །དཀར་པོ་མི་སྡུག་ལྕགས་ཀྱུ་འཛིན། །གང་ཞིག་བཟུང་བར་འདོད་པ་དེ། །གཡུགས་པ་ཙམ་གྱིས་འཛིན་པར་བྱེད། །ཆིབས་སུ་རྒྱ་སྟག་ཁྲ་བོ་ཆིབས། །དགྲ་བགེགས་ཐམས་ཅད་འཛིན་པར་བྱེད། །ཁྱོད་ལ
བསྟན
འདི་དག
ཁྱོད་ཀྱིས
གཞན་ཡང
ལྷོ་སྒོར་སྒྲོལ་བའི་གྱིང་པོ་ནི། །ཀཱ་ལ་པཱ་ཤ་ཞེས་བྱ་བ། །དཀར་པོ་མི་སྡུག་ཞགས་པ་འཛིན། །གང་ཞིག་འཆིང་བར་འདོད་པ་དེ། །བཏབ་པ་ཙམ་གྱིས་འཆིང་བར་བྱེད། །ཆིབས་སུ་གཟིག་ནག་ཁྲོས་པ་ཆིབས། །དགྲ་བགེགས་ཐམས་ཅད་འཆིང་མཛད་པ། །ཁྱེད་ལ
བསྟན་པ
འདི་དག
ཁྱོད་ཀྱིས
གཞན་ཡང
།ནུབ་སྒོར་སྒྲོལ་བའི་གྱིང་པོ་ནི། །ཡ་མ་དནྟི་ཞེས་བྱ་བ། །དཀར་པོ་མི་སྡུག་བེ་ཅོན་འཛིན། །གང་ཞིག་གསོད་པར་འདོད་པ་དེ། །འཕྱར་བ་ཙམ་གྱིས་འཆི་བར་བྱེད། །ཆིབས་སུ་དོམ་ནག་སྙིང་དཀར་ཆིབས། །དགྲ་བགེགས་ཐམས་ཅད་གསོད་མཛད་པ། །ཁྱོད་ལ
བསྟན་པ
འདི་དག
ཁྱོད་ཀྱིས
གཞན་ཡང
།བྱང་སྒོར་སྒྲོལ་བའི་གྱིང་པོ་ནི། །ཡ་མ་དནྟྲི་ཞེས་བྱ་བ། །དཀར་པོ་མི་སྡུག་མཆེ་བ་འཛིན། །གང་ཞིག་ཟ་བར་འདོད་པ་དེ། །གཙིགས་པ་ཙམ་གྱིས་ཟ་བར་བྱེད། །ཆིབས་སུ་དྲེལ་རྟ་འཇིགས་པ་ཆིབས། །དགྲ་བགེགས་ཐམས་ཅད་གསོལ་མཛད་པ། །ཁྱོད་ལ
བསྟན་པ
འདི་དག
ཁྱོད་ཀྱིས་གསད་ཅིང་བསྒྲལ་བར་གྱིས། །དེ་ནས་ལྷོ་ཕྱོགས་ལ་སོགས་པ་གཙང་སར་བཏང་བའམ། དགྲ་བགེགས་ཀྱི་ཕྱོགས་སུ་ཟོར་དུ་འཕེན་ན་ཅུང་ཟད་ཕྱིར་སྒུར་ལ། ཡཿ བཅོམ་ལྡན་གཤིན་རྗེ་གཤེད་པོའི་བཀའ། །ཆོས་ཀྱི་རྒྱལ་པོ་དགོངས་སུ་གསོལ། །ཞེས་སོགས་ཀྱིས་གཏད་གཉེར་དྲག་ཏུ་བྱས། ཨོཾ་ཀཱ་ལ་རུ་པ་ཡ་མ་རཱ་ཛ་ས་པཱ་རི་ཝཱ་ར་མཧཱ་རཀྟ་ཨརྒྷཾ་པྲ་ཏིཙྪ་ཡེ་ཧཱུྃ། ཞེས་པས་གཏོར་མ་ལ་ཁྲག་གིས་ཨརྒྷཾ་ལན་གསུམ་བསྒྲེངས་པས་གཤིན་རྗེ་འཁོར་བཅས་དགྲ་བགེགས་ཀྱི་ཁྲག་དྲོན་མོའི་བཏུང་བས་མྱོས་ནས་འཇིགས་པའི་ང་རོ་ཆེན་པོ་སྒྲག་པར་བསམ་ལ། དྲི་ཆབ་བདུད་རྩི་ལྔ་དང་སྦྱར་བའི་ནང་དུ་རྡོ་རྗེ་བཅུག་སྟེ། ཨོཾ་བཛྲ་ཨུ་ཏ་ཀ་ཧཱུྃ་ཋ་ཋ། ཞེས་ལན་གསུམ་ལ་སོགས་པ་བཟླས་ཤིང་། གཏོར་མའི་སྟེང་དུ་རྡོ་རྗེ་བཞག དྲི་ཆབ་བླུག་པས་གཤིན་རྗེ་འཁོར་བཅས་ཀྱི་ལྗགས་ཐོག་ཏུ་དམ་ཚིག་གི་བདུད་རྩི་བྱིན། སྙིང་གར་ཡེ་ཤེས་ཀྱི་རྡོ་རྗེ་མེ་འབར་བ་རེ་རེ་བྱུང་བས་སྔོན་གྱི་དམ་ཚིག་རྗེས་སུ་དྲན་ནས་བདག་གིས་བསྒོ་བའི་དྲག་པོའི་ལས་ཐམས་ཅད་ད་ལྟ་ཉིད་དུ་སྒྲུབ་པར་བསམ་ལ། འདི་ནི་ཁྱོད་ཀྱི་དམྱལ་བའི་ཆུ། །དམ་ཚིག་འདས་ན་སྲེག་པར་བྱེད། །དམ་ཚིག་བསྲུངས་ན་དངོས་གྲུབ་ནི། །རྡོ་རྗེའི་བདུད་རྩིའི་ཆུ་འདིས་འགྲུབ། །གལ་ཏེ་དམ་ཚིག་འདས་གྱུར་ན། །འཇམ་དཔལ་རྡོ་རྗེ་ཁྲོས་ནས་ནི། །སྙིང་ག་ནས་ནི་གཤེགས་པར་འགྱུར། །ཨོཾ་བཛྲ་ཨུ་ད་ཀ་ཋ་ཋ། སྔོན་གྱི་དམ་ཚིག་དྲན་བྱའི་ཕྱིར། །རྡོ་རྗེའི་ཐ་ཚིག་འདི་མནན་པས། །མི་ཕྱེད་རྡོ་རྗེའི་ཐ་ཚིག་འདི། །ཁྱེད་ཀྱི་སྙིང་ལ་གནས་པར་གྱུར། །ཨོཾ་བཛྲ་ས་མ་ཡ་ཏིཥྛ། ཞེས་བརྗོད་ཅིང་། ཚམ་རྔམས་དང་བཅས་པས་གཏོར་མ་མན་ངག་ལྟར་དགྲ་ཕྱོགས་སུ་འཕང་། ཨོཾ་ཀཱ་ལ་རཱུ་པ་ཡ་མ་རཱ་ཛཱ་ས་པཱ་རི་ཝཱ་ར་གཙྪ། ཞེས་པས་གཤིན་རྗེ་ཡེ་ཤེས་པ་རང་བཞིན་གྱི་གནས་སུ་གཤེགས་པ་སོགས་ཀྱིས་ཆོ་ག་སྤྱི་ལྟར་བྱའོ། །དེ་ལྟར་ལས་ཀྱི་གཤིན་རྗེ་གཤེད་འཁོར་དང་བཅས་པ་ལ་མཆོད་གཏོར་འབུལ་བའི་ཆོ་ག་འདི་ནི་ཐར་པ་གླིང་པ་ཨརྱ་དེ་བས་མཛད་པའི་ལས་གཤིན་ལྷ་བཅུ་གསུམ་པའི་མཆོད་འཕྲེང་གི་ཡི་གེ་ལ་གཞི་བླངས། རྭ་ཆེན་དང་བུ་སྟོན་རིན་པོ་ཆེ་སོགས་ཀྱི་ཡི་གེས་ཀྱང་ཅུང་ཟད་གསལ་བར་བྱས་ནས། ལས་དང་པོ་པའི་རིག་པ་འཛིན་པ་རྣམས་ལ་ཕན་པའི་སླད་དུ་གཤིན་རྗེ་གཤེད་མ་ཧེའི་ཞལ་གྱི་རྣལ་འབྱོར་པ་བློ་གསལ་རྒྱ་མཚོས་འདར་སྟོད་གངས་ཅན་རི་བོའི་རང་གི་བསམ་གཏན་གྱི་ཁང་བུ་ཀུན་གསལ་བདེ་ཆེན་ཕོ་བྲང་དུ་ལེགས་པར་སྦྱར་བའོ། །འདིས་ཀྱང་བསྟན་པའི་དགྲ་བོ་ཐམས་ཅད་མྱུར་དུ་ཚར་གཅོད་པར་གྱུར་ཅིག། །།ཤུ་བྷཾ་མསྟུ་སརྦ་ཛ་ག་ཏྟཾ།། །།

ཚར་ཆེན་བློ་གསལ་རྒྱ་མཚོ།
ལས་ཀྱི་གཤིན་རྗེ་འཁོར་བཅས